JohanHeinsen/ENO huggingface dataset:
Odense Adresse-Contoirs Efterretninger, 1828-06-24
Jfølge Cirkulairskrivelse af 10 Juni fra det Kongl. Danske Kancellie til samtlige Amtmænd, samtlige Amters Fattigdirektioner, Direktionerne for samtlige Kjøbstæders Fattigvæsen og den administrerende Direktion for Kjøbenhavns Fattigvæsen, har det behaget Hs. Majestæt, ved allerhøieste Resolution af 14 f. M., som Forklaring og nærmere Bestemmelse af den allerhøieste Resolution af 12 August 1811, allernaadigst at tilkjendegive: at vedkommende Fattigvæsen, ikke er betaget Ret til at anvende de samme Tvangsmidler imod dem, som nægte at betale Fattigvæsenet, hvad de skylde for ydet Underholdning til Hustruer og Børn, som ifølge Anordningerne af disse selv kunne kræves anvendte; men at iøvrigt Fattigvæsenet, for saavidt muligt, at komme til Erstatning og for at tillige Anvendelsen af legemlig Straf kan blive saa sjelden som mulig, har at lagttage følgende Fremgangsmaade. Fattigvæsenet bør sørge for, at Bidraget ikke opdynger sig og henstaaer uopkrævet i et længere Tidsrum, men bør derimod søge forud at sikre sig det ved Forbud paa den Paagieldendes Løn, Arbeidsfortjeneste eller deslige, og kræve det promte til hver Forfaldstid, samt i Udeblivelses Tilfælde strax reqvirere det inddrevet ved Udpantning. Naar det saaledes ikke kan erholdes, bør Fattigvæsenet overveie om det ikke ved at skaffe den Paagieldende Arbeidsfortjeneste kan erholde Bidraget, og derhos nøie undersøge, om det er af Uvillie, Dovenskab eller af virkelig uafhielpelig Uformuenhed at det ikke udredes, samt først naar denne Undersøgelse er foregaaet, under nøie Forklaring af alle Omstændigheder begjære Resolution om Afsonningen. Denne Resolution bliver uden for Kjøbenhavn at afgive af Amtmanden, som efter nøie at have overveiet, eller, om fornødent gjøres, nærmere at have ladet alle Omstændigheder undersøge, resolverer, om Afsoning bør finde Sted eller ikke; men i intet Tilfælde bør denne dekretteres, hvor den Paagieldende uden egen Brøde, Dovenskab eller anden Forsømmelse fra sin Side ved virkelig positiv Fattigdom er sat ud af Stand til at udrede Bidraget.
Odense Adresse-Contoirs Efterretninger, 1828-06-24
Under 30 Mai sidstleden er udfærdiget allerhøieste Re skrivter til Amtmændene over Holbeks og Sorøe Amter om, at de Gaarde og Huse i Steenmagle og Munkebjergbye, Sogne under Sorøe Amt, som hidtil i civile Sager have henhørt til Meerløse Herred, skulle med tilhørende Hartkorn 153 Tdr. 2 Skpr. 1 1/4 Alb. henlægges under Sorøe Birk. Paa Forespørgsel har Kancelliet under 10 Juni sidstl. tilkjendegivet Vedkommende, at den i Forordn. af 7 Juni f. A. 5 1 antagne Værdie paa Eiendomme, hvori Sikkerhed, gives for Umyndiges Midler, ikke kan beregnes med et Tillæg af 60 PCt. paa samme Maade som de paa Jordeiendommene i Anledning af Forordn. af 1 Octbr. 1802 satte Taxationer ere forhøiede ifølge Forordn. af 9 Juli 1813. samt at Værgens Samtykke, med Hensyn til de i Forordn. af 7 Juni f. A. 55 6 og 8 angivne Tilfælde, ikkun udfordres, hvis det, der skal laanes eller substitueres, udgjør 200 Rbd. eller derover.
Odense Adresse-Contoirs Efterretninger, 1828-06-24
Den 10 Juni sidstl. er Kjøbmand H. R. Lange i Frederikssund anerkjendt som Svensk Norsk Vice-Konsul sammesteds og i Roeskilde.
Odense Adresse-Contoirs Efterretninger, 1828-06-24
Den 15 Juni sidstl. har forhenværende Feldtapotheker, Kand. pharm. C. W. Schönemann, erholdt Bevilling til at nedsætte sig som Apotheker paa Thyholm under Thisted Amt.
Odense Adresse-Contoirs Efterretninger, 1828-06-24
Videnskabelighed. Tirsdagen den 10 Juni høitideligholdt Hs. Høiærværdighed Hr. Amtsprovst Ridder Carstensen, Sognepræst til Thisted og Tilsted, sit Embedsjubilaum. Ledsaget af samtlige Amtsprovstiets Geistlige begav Jubeloldingen sig til Kirken, og holdt sin Jubelprædiken, hvortil intimeredes og Slutningsmessen forrettedes af hans Sønner. den Ene Præst i Tødsøe, den Anden i Vandet. Ved den paafølgende Lykønskning i Jubellærerens Huus modtog han af Præsterne en Foræring af et Par Sølv=Lysestager, som Erindring om deres Høiagtelse og Hengivenhed. Ved den om Aftenen foranstaltede Jllumination udmærkede sig paa det smagfuldeste Amtsgaarden ved den i samme anbragte Dekoration. Alles Deeltagelse vidnede om, hvor agtet og elsket den Mand er, til hvis Hæder Dagen festligholdtes. Den ogsaa af flere til Almue=Oplysning sigtende Skrifter, fortjente Hr. Kammerraad A. J. Just er nu fratrandt Redaktionen af Viborger Samler, som han i en Række af over 10 Aar hæderlig forestod. Det glæder Udgiveren at kunne tilføie, i dette hele Tidsrum i ham at have kjendt og agtet en trofast, til et fælleds Maal samvandrende Ven. Held Oldingen, som efter endt Dagværk kan skue tilbage paa stiftet Gavn og i egen som skjønsomme Medborgeres Tilfredshed høste den kjæreste Løn for sin Virken!
Odense Adresse-Contoirs Efterretninger, 1828-06-24
Hr. Geh. Legationsraad Ridder Brøndsted har den 16 s.M. i det franske Jnstituts historiske Klasse forelæst en Afhandling, som blev hørt med megen Velvillie og bifald, om to mærkelige Marmorfragmenter, der siden Aaret 1688 have befundet sig i det Kongel. Kunstmuseum i Kjøbenhavn, og ere erkjendte at høre til den udvendige Frise af Parthenon paa Athens Akropolis, hvorfra de i bemeldte Aar ere fremsendte af en Kapit. Hartmand. Disse kjøbenhavnske Fragmenter høre til en af Parthenons to og halvfemsindstyve Metoper, og det er saare interessant, at Man nu kan antage det for fuldkommen beviist, at Danmarks Konge ogsaa eier et Par, om og kun smaae Brudstykker af Pericles's og Phidias's uforlignelige Tempelbygning. Afhandlingen vil blive trykt som Jndledning til den tredie Afdeling af Brønsteds store Værk over Grækenland, til hvis Fuldendelse Forfatteren foretager endnu i denne Maaned en Reise til London, hvorfra han i næste Maaned agter igjen at være i Paris da Trykningen af Værkets Fortsættelse i de tvende Udgaver, som der foranstaltes, skal begynde. (Af Kbhvposten.)
Odense Adresse-Contoirs Efterretninger, 1828-06-24
Tildragelse. En Tømmermands Kone i Maribo drukne de sig den 14 d. ved høilys Dag i Nørresøe, efterladende sig 6 uopdragne Børn, hvoraf et er ganske spædt. Uforligelighed med Manden i Forbindelse med hendes Hidsighed, der undertiden nærmede sig til Raserie, angives som den formeentlige Aarsag. For hun gik i Vandet havde hun afklædt sig og ved Klæderne fandtes en Seddel, som indeholdt Tilkjendegivelse om det Passerede, samt Forlangende at 7 Rbd.,der fandtes ved Seddelen, skulde leveres hendes ældste Datter, Blandinger. J Torsdags Eftermiddag afseilede det Kgl. Dampskib Kiel til Kolding, for at afhente Hs. Majestæt der som i Dag (24 Juni) kan ventes tilbage til Hovedstaden. Af de Kunstnere, der i Aar ville gjæste Dyrehaven, omtales den franske Jongleur, Hr. Pierre Debouche med udmærket Roes i udenlandske Blade, og skal endog overgaae Jndianerne Meduah og Modue Samme, ved den Kraft, Sikkerhed og Anstand, hvormed han udfører sine Kunst. stykker. Tvende Menagerier ville ogsaa blive at see. Derimod agte Brødrene Foureaux, efter Forlydende, ikke at benytte den dem givne Tilladelse til at vise Beriderkunster i Dyrehaugen.
Odense Adresse-Contoirs Efterretninger, 1828-06-24
Odense. Sidstafvigte Fredag Middag indtraf vort brave Regiment atter hertil fra Vaabenøvelserne ved Aarhuus, og modtoges med et hjerteligt Velkommen af en Deel Borger ved den halvanden Miil herfra Byen beliggende Kaarsebjerggaard. Sammesteds var foranstaltet en Forfriskning for hele Mandskabet, og i en smuk, rummelig Stue, som den dristige og vindskibelige Eier, J. C. Olsen, velvillig overlod til Afbetjening, havde Regimentets værdige Chef og samtlige Hr. Officerer den Godhed at indtage en lider Frokost, som den hjerteligste Glæde ved Gjensamlingen og fælleds Munterhed kryderede.
Odense Adresse-Contoirs Efterretninger, 1828-06-24
J en Uges Tid have Vi havt overflødig Regn med afvexlende Varme. J Løverdags Eftermiddag faldt her og er temmelig stærk Torden. Sæden staaer i det Hele godt, naar undtages i kolde og sure Jorder. Til Træfrugter er der kun maadelig Udsigt, da mange Steder Blade og Blomster ligesom reent bortsvelledes af de barske Foraarsvinde. Dampskibet Dania mødte Mandag Aften mellem Kl. 9. og 10, udenfor Gilleleie, det Kongel. Dampskib Kiel, kommende fra Kolding og havende Hs. Majestæt ombord. Allerhøistsamme hilsedes med Kanon-Salut og trende Hurraraab, hvilken Glædesyttring Hs. Majestæt allernaadigst besvarede, svingende sin Hat, med et Hurra.
Odense Adresse-Contoirs Efterretninger, 1828-06-24
Befordringer og Afgang. Under det Slesvig=Holsten Lauenborgske Kancellie: Den 20 Mai er Kand. theol. M. Dithmann beskikket til 4de Lærer ved den lærde Skole i Pløen. Den 27de, hidtilværende Lei tor i det franske Sprog ved Universitetet i Kiel, C. B. de St. Simon, entlediget i Naade fra dette Embede. Den 30te, Kand. theol. C. F. Thomsen beskikket til Diaconus i Sørup i ProvstietFlendsborg; hidtilværende Rektor i Oldenburg, C. Petersen, til Præst i Hellewath, og Eckwadt i Apenrade Provstie. Den 3 Junii, Kand. theol. H. D. Henck til Præst i Windbergen i Landskabet Søndre Ditmarsken.
Odense Adresse-Contoirs Efterretninger, 1828-06-24
Kjøbenhavns Torvepriser den 20 Juni 1828. Hvede. Td. 5 Rbd. - Mk. - s. a 5 Rbd. 2 Mk. - s. Rug . . Td. 3 Rbd. 1 Mk. - s. - 3 Rbd. 4 Mk. - s. Byg . . Td. 2 Rbd. - Mk. 8 s. - 2 Rbd. 1 Mk. - s. Havre. . Td. 1 Rbd. 4 Mk. - s. - 1 Rbd. 5 Mk. 8 s. Ærter . . Td. 4 Rbd. 2 Mk. - s. - 4 Rbd. 4 Mk. - s. Røget Flesk Lpd. 2 Rbd. 2 Mk. - s. - 2 Rbd. 4 Mk. 8 s. Grøns. dito Lpd. 1 Rbd. 4 Mk. - s. - 1 Rbd. 5 Mk. - s. Smør. Pund. - Rbd. 1 Mk. 4 s. - : Rbd. 1 Mk. 3 s. Æg. Snesen Rbd. 1 Mk. 4 s. - : Rbd. 1 Mk. 8 s. Sjellandsk Smør Td. 48 Rbd. a 56 Rbd.
Odense Adresse-Contoirs Efterretninger, 1828-06-24
AVERTISSEMENT S. Sørgelig er det bleven min tunge Lod at bekjendtgjøre min Forlovedes, Jomfrue Sophie Marie Teytands Bortgang herfra til det Evige den 19 dennes, efter 6 Ugers Sygeleie. Enhver, som kjendte den Hensovede, vil føle mit Tab og deeltage i min Sorg. Odense den 20 Juni 1828. P. U. Bang.
Odense Adresse-Contoirs Efterretninger, 1828-06-24
Subskriptionsplan. Hr. Pastor Tage Müller i Kjøng i Sjælland har i flere Aar anvendt sine Fritimer paa at udarbeide en Udvikling af de christelige Troessandheder, for ulærde, men oplyste Christne. Denne Skriftets Titel viser dets Hensigt. Det skal lede den ustuderede Christen, som har de Forkundskaber, der maae forudsættes hos den, der fortjener at kaldes en oplyst Christen, til en saavidt muligt klar Jndsigt i, hvad Bibelen lærer om de vigtigste Gienstande for den christne Troe. Forfatteren har derfor i et sammenhængende Foredrag samlet, hvad der af Bibelens Lære angaaer enhver af disse Gienstande, og derhos stræbt at lede Læseren til, med Beskedenhed at bruge sin Fornuft og altsaa er ræsønnere (Ordet taget i en god Betydning), men med et ydmygt Sindelag, over Troeslærdommene, ligesom og derved at væbne ham mod de Jndvendinger, som mod disse almindelig ere gjorte, og som ere af den Beskaffenhed, at de ventileres udenfor de Lærdes Studerekamre Undertegnede, som ønsker at kunne paatage sig Forlaget, indbyder herved til Subskription med den foreløbige bemærkning, at Skriftet, der vil udgjøre henved 20 Ark, overlades Subskribenterne for 6 Rbs. Arket, og han har det Haab, at saavel dette Skrifts vigtige Hensigt som dets for ægte oplyst Religiøsitet bekjendte Forfatters Navn vil anbefale det til Afsætning. Subskribentsamlerne tilstaaes de sædvanlige Fordeele. Bogladeprisen vil blive 1/2 høiere for andre Kjøbere. Saasnart et tilstrækkeligt Antal har tegnet sig, skal Trykningen begynde, hvorfor Planerne udbedes tilbagesendte inden 1 Juli d. A. til Undertegnede. Odense den 1 Mai 1828. S. Hempel.
Odense Adresse-Contoirs Efterretninger, 1828-06-24
Jeg Undertegnede tager mig herved den Frihed at bekjendtgjøre, at jeg haver etableret mig som Glarmester i Nyborg, og anbefaler mig til Enhver, saavel Jnden som Udenbyes, der vil forunde mig deres Arbeide. Hurtig Expedition og muligst billige Priser forsikkres. Tillige kan bekommes hos mig Glas til Speile af forskjellige Størrelser, og buede Glas til Stueuhre. Nyborg den 21 Juni 1828. Ærbødigst. A. W. Køhler, Korsgaden Nr. 105.
Odense Adresse-Contoirs Efterretninger, 1828-06-24
Skipper L. Tanggaard afseiler til Aarhuus den 26 dennes og medtager Fragtgods og Passagerer, naar Man melder sig paa Skibet ved Bassinet.
Odense Adresse-Contoirs Efterretninger, 1828-06-24
En Gaard her i Stepping ved Christiansfeld kan underhaanden faaes tilkjøbs paa billige Pengevilkaar. Bygningerne ere alle for 5 Aar siden opførte af nye Grundmuur, særdeles beqvemme for en honet Familie, har et Tilliggende af 96 1/2 Td. Land i 14,000 1 Alen, gode Kornjorder, betydelig Grovtørv og Eng, fornøden Ege- og Gjerdselskov, mange levende Hegn, Hauge, Humlehauge m.m. Den nedlagte Sæd samt, om ønskes, største Deel af Besætningen, kan følge. Eiendommen paa A. Hviid. vises og Handel afsluttes af Formedelst Alderdom og Svaghed er jeg til inds underhaanden at sælge min iboende Gaard, som er beliggende paa en for Handel og anden Næringsvei fordeelagtigt Sted, bestaaende af 14 Fag Forhuus, 2 Etager, med Kielder under, 50 Fag Udhuse, Alt godt vedligeholdt, en rummelig stor Gaardsplads og en vedliggende stor Have, med mange gode Frugttræer, samt forskjellige Lodder paa Byens Mark, af 52 Tdr. Land, af god Bomtet; hvilket Alt er indfriet for Bankhæftelse. Om forlanges, kan den halve Deel af Kjøbesummen blive indestaaende flere Aar uopsagt, og Kreaturer og Avlsredskabe, medfølge i Kjøbet. Lysthavende ville behage at henvende sig til mig. Bogense den 2 Juni 1828. Niels Tofte.
Odense Adresse-Contoirs Efterretninger, 1828-06-24
En ugivt Mand af fat Alder, der er født i Holsten og har lært Avlsvæsenet sammesteds, og tillige kan fremvise Bevise, for sin Duelighed, ønskede sig en Kondition her i Fyen. Man behager at henvende sig til Hr. Jnspekteur Hepeke paa Kalbye, gaard pr. Skanderborg.
Odense Adresse-Contoirs Efterretninger, 1828-06-24
Torsdagen den 5 Juli førstkommende, Formiddag Kl. 10, bliver paa Faaborg Raadhuus afholdt Licitation over Opførsel, sen af endeel nye og Omsætningen af endeel gamle Steenkister paa Landeveiene mellem Faaborg og Odense, fra Vesterhassinge til Tørringe, og mellem Faaborg og Assens, ved Falsled. Konditioner og Overslag ere forinden til Eftersyn paa mit Kontoir, hvilket herved til de Lysthavendes Efterretning bekjendtgjøres. Salling Herredskontoir, Faaborg den 16 Juni 1823. Schmidten, konstit.
Odense Adresse-Contoirs Efterretninger, 1828-06-24
Korn-Auction. Fredagen den 4 Juli førstkommende, Formiddag Kl. 10, bliver paa Rudkjøbing Raadhuus afholdt offentlig Auction over et paa Grevskabet Langelands Magasiner sammesteds oplag Partie Kornvarer, bestaaende af circa 20 Tdr. Hvede, 430 Tdr. Rug, 2780 Tdr. Byg og 5150 Tdr. Havre, efter de Konditioner, som paa Auctionsstedet ville blive bekjendtgjorte. Bojesen. Tranekjer den 13 Juni 1828.
Odense Adresse-Contoirs Efterretninger, 1828-06-24
Jfølge forudgaaet Dom og Udlæg, blive 3 Auctioner afholdte over Hans Hansen Piils Huus, med tilliggende Jord, der staaer for Hartkorn Ager og Eng 1 Skp. 2 Fdkr. 1/2 Alb., og en beliggende i Ubberud Sogn. Auctionerne afholdes Torsdagene, den 3 og 17 Juli, samt Fredagen den 1 August næstkommende, de 2 første paa Odense Herreds sædvanlige Tingsted og den sidste i Huset selv, hver Gang om Formiddagen Kl. 10. Odense Herredskontoir den 12 Juni 1828. C. A. Falbe.
Odense Adresse-Contoirs Efterretninger, 1828-06-24
Hovedgaarden Sanderumgaard, som har tilhørt Hs. Excellence afg. Geheime- Konferentsraad J. v. Bülow, bliver, i Anledning af Dødsfald og ifølge hans og efterlevende EnkeFrues Bestemmelse, ved Auction opbuden og opraabt. Torsdagen den 31 Juli - den 14 Aug. dette Aar. og 3die Auction den 28. De 2 første Auctioner afholdes paa Bjerge Aasum Herreders Tingsted i Odense og den 3die paa Sanderumgaard, alle om Formiddagen Kl. 11. Denne Eiendom, som er beliggende mellem Odense og Nyborg i en behagelig Egn, sælges med den for samme anskaffede og godt vedligeholdte Jnventarium, af Avls-, Meierie, Brygger= og Bager=Redskaber, Kakkelovne, Folkesenge, Haugeredskaber m. m.; et udmærket godt Hollænderie af 100 Stkr. Malkekøer, 60 Stkr. Ungevæg og Tyre, Faar og Sviin, 12 gode Arbeidsheste, med Stald=Reqvisiter, og det til Eiendommen hørende Bøndergods og 2 Kirker. Gaarden, som er beliggende midt i sine Jorder, og er bekjendt for sin store og smukke Frugt- og Lysthauge med smagfulde Anlæg, staaer for Hartkorn Hovedgaards Taxt 58 Tdr. 2 Skpr. 1 Fdkr. 2 Alb. Ager og Eng, samt 5 Skpr. 1 Alb. Skovskyld, og indeholder et Areal af omtrent 300 Tdr. Pløieland, og 300 Tdr. Land Skov= og Engbund til 14,000 Alen. Den drives med fuld Hovning, og det dertil hørende Bøndergods bestaaer af 27 Gaarde, 2 Møller og 55 Huse med Hartkorn 215 Tdr. 7 Skpr. 1 Alb. Ager og Eng, og 6 Skpr. - Fdkr. 2 1/2 Alb. Skovskyld, samt 3 Tdr. 5 Skpr. Mølleskyld, Kir terne ere matrikulerede for 57 Tdr. Hartkorn, og under samme hører 277 Tdr. 3 Skpr. 1 1/2 Alb. tiendeydende Hartkorn, hvis Tiender ere akkorderede at betales med 62 Tdr. 2 Skpr. Rug, 66 Tdr. Byg, og 68 Tdr. 7 1/2 Skpr. Havre efter den aarlige Kapitelstaxt, Paa Eiendommen haves tilstrækkelig Over- og Underskov, samt Tørve og Engbund, og Hovedgaardens Jorder ere af god Beskaffenhed, og ordnede efter et fordeelagtigt Agerbrug. Lysthavende, som ønske forinden at tage Eiendommene i Øiesyn, henvende sig i denne Henseende til Godsforvalter Hvalsøe paa Sanderumgaard, og Konditionerne, samt Jnventarie=Listerne ville blive til Eftersyn paa Hoved=Postkontoirerne. Bjerge Aasum Herreders Kontoir den 10 Juni 1828. Friestedt.
Odense Adresse-Contoirs Efterretninger, 1828-06-24
Kreditorerne i Stervboet efter afgangne Madame Jnger Meelbye, fød Pors, paa Bramstrup, indkaldes herved med 12 Ugers Varsel, overeenstemmende med Plakaten af 26 October 1792, til at anmelde deres formeentlig Tilgodehavende for Undertegnede inden bemeldte Tids Forløb. Bjerge Aasum Herreders Kontoir den 11 Juni 1828. Friestedt. Debitorerne til de under Stiftsøvrighedens særskildte Vestyrelse staaende offentlige Stiftelser og Legater, indkaldes herved til at møde hos den konstituerede Regnskabsfører, Kasserer Bonde i Odense, den 24 Juni førstkommende, for at give deres Obligationer den ved Forordningen af 25 Januar d. A. befalede Paategning, dersom de ikke inden den Tid have indsendt særskildte Erklæringer om, at de underkaste sig den ved bemeldte Forordning hjemlede hurtige Retsforfølgning. At Kapitalerne opsiges de Debitorer, der vægre sig ved at meddele saadan Paategning eller Erklæring, er en følge af Forordningens 12te f.
Odense Adresse-Contoirs Efterretninger, 1828-06-26
No. 97. 57 Aargang. Stifts vens Kongelig allene privilegerede Avertissementstidende. Adresse - Avis og 26 Juni 1828. Torsdagen overalt i de Danske Stater. Forsendes med Brevposten. Redigeres, trykkes og forlægges af Udgiveren Søren Hempel i Odense.
Odense Adresse-Contoirs Efterretninger, 1828-06-26
Antallet af de ved Janitskarernes Udryddelse Myrdede anslaaes til 20,000, hvis mishandlede Legemer kastedes i Bosphorus, hvor de længe efter omdrev, og i deres forraadnede Tilstand ofte standsede Skibe og Baade, saa at her, omtrent paa samme Sted, næsten bogstavelig opfyldtes, hvad Digteren, kuns poetisk havde sagt om Berrets Skib: . . . . . . . . . ernentis. Huctions, ac tarda per densa cadavera prora. Siden Janitskarernes Udryddelse hersker Gravens Stilhed i Konstantinopel, som Jntet formaaer at forstyrre. Var Efterretningen om Navarino=Slaget indtruffet før denne Tid, vilde sandsynlig hele den kristne Befolkning være bleven et Offer for Raseriet. Tiden vil vise, om det nye Korpses Dii sciplin kan erstatte Janitskarernes Energie. Det er endnu ikke tilstrækkeligt organiseret, dets Mod er nedslaaet, dets Troskab svag.
Odense Adresse-Contoirs Efterretninger, 1828-06-26
Fra en ældre Tid anfører Redaktøren af den vestsjellandske Avis, Hr. Pastor Ridder Bastholm, nogle mundtlige Beretninger og Tyrkiet af sin forevigede Fader, der i Aarene 1768 til 1771 var ansat som Præst ved den lutherske Menighed i Smyrna. Jntet, siges her, kan være frygte ligere end at see et tyrkisk Kavallerie exercere. Folkenes tykke Halse, muskuløse Arme, Færdighed i at ride, vilde Skrig, kraftfulde Heste, Alt indgyder Rædsel. Naar det var rigtig øvet, vilde ethvert europæisk Kavallerie have ondt ved at modstaae det, Grækerne skildres som høist geniefulde og aandrige Mennesker, begavede af Naturen med de herligste Talenter og Legemskjønhed, men tillige falske, bedragerske, krybende og meget moralsk fordærvede: en følge af deres overtroiske og fordærvede Religion og den tyranniske Maade, hvorpaa de blive behandlede, da Jngen iblandt dem noget Øieblik er sikker paa Liv og Eiendom.
Odense Adresse-Contoirs Efterretninger, 1828-06-26
Da Efterretningen om det store Nederlag, Tyrkerne havde lidt i Søeslaget ved Tschesme, ankom til Smyrna, styrtede Tyrkerne fra Omegnen ind i Staden og nedsablede 4000 Kristne. Hele Statsstyrelsen er et ideligt Undertrykkelses og Udsuelsesystem. Sultanen sælger Gouvernements=Posterne til Paschaerne, disse igjen enkelte Deele deraf til Aggaerne, og naar kun visse Pengesummer blive betalte og Tropper stillede, kan Enhver handle i sit District som han vil. Enhver Chef holder sig Tropper, hvormed han udsuger og udpiner Jndvaanerne; Jngen er sikker paa Liv og Eiendom, især ikke de Kristne. En Kristen kan ikke vente at faae Ret imod en Mahomedaner, og denne kan næsten foretage sig hvad han vil imod en Kristen, uden at blive straffet derfor. Paa en Spadseretour huggede engang en Tyrk, som red Anmelderens Fader forbi, med sin Sabel efter hans Hoved, men traf ham ikke, var han bleven dræbt, saa havde det ikke havt nogen videre Følger for Morderen. Retten er desuden dorsk, ligegyldig og lader sig bestikke. Penge er Tyrkernes Afgud, og føres der Klage for den over en Tyv eller en Morder, saa lyder Svaret, kunne J faae fat paa Forbryderen, saa kunne J jo hænge ham. Hvo maa efter slige Kjendsgjerninger ikke sande med vor Bastholm, at det ottomannske Rige er en Plet paa den Europæiske Kultur, som det synes at være Forsynets Beslutning ikke længere at skulle taales; det lader til at Rusland er kaldet af det til at afvaske den, og at det er bestemt til at udbrede Kulturen over Asien.
Odense Adresse-Contoirs Efterretninger, 1828-06-26
Dødsfald. Secondlieutenant i Søectaten C. L. Baron v. Holsten, 25 Aar; Kammerraad N. Olivarius, forhen Bogholder ved Banken; Snedkermester og Lieutenant ved Brandforpser, S. A. Mohr 52 Aar, Mekanikus og Dannebrogsmand, A. Væung, 68 Aar. Kand. medic. C. F. Groening; Forhenværende Regisseur ved Kongel. Skuespil, N. Hansen, 80 Aar; Generalinde Sechested fød Meinke, 86 Aar; Prøve, prokurater C. Schiøtz, 30 Aar. (Alle i Kjøbenhavn.) - Krigsassessor C. F. Møller paa Lohmandshauge, 44 Aar; Dr. J.J. Nissen i Wesselburen, 27 Aar; Ritmester og Forstander, for det sjællandske Lanseneerregiments Exerceerskole J. v. Schmidt, i Nestved; Krigsraad, Pakhuusforvalter og Notarius publicus, Pfeiffer i Holtenau, 75 Aar; Frøken M. H. C. Tillisch paa Marienlyst, 74 Aar. Arveforpagter A. Jensen til Tulstedgaard.